open-index/open-wikipedia-markdown huggingface dataset:
Eldrevatnet

**Eldrevatnet** er eit vatn som ligg i Lærdal kommune i Vestland. Innsjøen er regulert og inngår i Borgund kraftverk. Eldrevatnet ligg 1106 - 1116 m over havet. På Eldrehaugen ved sørenden av vatnet går fylkesgrensa mellom Vestland og Viken og kommunegrensa mellom Lærdal og Hemsedal. Kongevegen frå Tuv i Hemsedal til Eldrehaugen er restaurert. Langs vegen ligg fire større informasjonsinstallasjonar med historier og informasjon frå området. På Eldrehaugen vert det informert om steinalder og fangstkultur. Den gamle Kongevegen er å finne innteikna på eit gammalt kart frå Hemsedal, produsert i 1849/50.
Dingevatnet

**Dingevatnet** er ein innsjø som ligg i Gulen kommune i Vestland. Han er ein del av Dingjavassdraget og den 19. djupaste innsjøen i Noreg. Vatnet er 220 meter djupt.

## Sjå òg
* Innsjøar i Noreg
Breimsvatnet

**Breimsvatnet** er ein innsjø i kommunane Gloppen og Sunnfjord i Vestland. Innsjøen har utløp til Gloppenfjorden gjennom Gloppeelva, som òg vert kalla Gloppenelva eller Storelva. 

Breimsvatnet har som eitt av få vatn i Sogn og Fjordane ein dokumentert bestand av storaure. I tillegg finst det ein bestand av småfallen røye i vatnet som det vart drive aktiv utfisking på gjennom midten av 90-talet. Breimsvatnet og omliggande vatn er kjent for gode forhold for fiske og trekker mange turistar i sommarhalvåret.

Henrik Ibsen passerte gjennom Breim på si reise gjennom Vestlandet sommaren 1862, han skildra området slik:
:«Bræheimsvandet, som med sine Omgivelser vistnok er mindre besøgt af Tourister, end det fortjener, tager sin Begyndelse en god halv Miil ovenfor Jølstervandet; men denne lille Veistrækning har et Parti at opvise, som i storartet Vildhed fuldkommen kan stilles ved Siden af Romsdalen eller det mærkelige Punkt i Bæverdalen, hvor alle Udveie synes at stænges af Fjeldsiderne. Dalføret her er igrunden ikke andet end en Revne mellem de bugtede, uhyre, sønderrevne Fjeldmure, og fyldt med nedstyrtede Tinder og Bergstykker, saa store, at man kunde udhule en heel Domkirke i mangen en af dem. Den samme vilde Charakteer beholder Bræheimsvandet den første halve Miil opover, men herfra vider Stranden sig ud til flade, dyrkede Strækninger. Fra Skydsskiftet Reed gaar Postveien nordover over et Høifjeld omkring 2000 Fod iveiret.»

## Kjelder

## Bakgrunnsstoff
* Meir informasjon om Breimsvatnet
Kalandsvatnet

**Kalandsvatnet** er den største innsjøen i Bergen kommune. Han er kjent for det rike fuglelivet, og ein del av vatnet - Kalandsvika i søraust - vart verna som naturreservat i 1995.

Osbanen sin trasé gjekk langs sørsida av Kalandsvatnet, og store delar av denne traseen er i dag gang- og sykkelveg.

Området rundt Kalandsvatnet vart i eldre tider kalla Vassherred og til 1900-talet kjend under namnet Vassare. 
 
## Kjelder

## Bakgrunnsstoff
Risbotnvatnet

**Risbotnvatnet** (òg kalla **Risbotsvatnet**) er eit vatn som ligg i Sogndal kommune. Vatnet er ein del av *Risbotnelvi* , som er ei grein av Gaularvassdraget. Det ligg i dalføret Risbotnen på Gaularfjellet, og har namnet sitt frå dalen. 

Ved øvste enden av vatnet ligg det støler som høyrer til gardar i Balestrand kommune. Det har vore strid mellom bønder i Balestrand og bønder i Viksdalen om eigedomane i dalføret. 

Det er gode høve for fiske etter aure i Risbotnvatnet.

## Referansar
Rimavatnet

**Rimavatnet** er ein innsjø som ligg i Sogndal kommune. Vatnet er ein del av Gaularvassdraget, og ligg på Gaularfjellet, nær kommunegrensa mellom Sogndal og Sunnfjord. Namnet kjem frå fjellet Rimafjell som ligg rett nord for vatnet.
Myravatnet i Gaular

**Myravatnet** er ein innsjø i Sunnfjord kommune i Vestland og er ein del av Gaularvassdraget. Innsjøen/vatnet ligg i dalføret Eldalsdalen som er ein del av Viksdalen. Namnet kjem av garden Mjellsmyra som ligg ved vatnet. Elva fører vidare forbi mellom anna Likholefossen før ho kjem til Litlevatnet.
Litlevatn i Gaular

**Litlevatn i Gaular** er ein innsjø i Sunnfjord kommune og er ein del av Gaularvassdraget. Vatnet ligg i dalføret Eldalsdalen som er ein del av Viksdalen. Det ligg ved Hov, og Hov Hyttegrend har ein fin stad ved vatnet.
Lauvavatnet

**Lauvavatnet** er ein innsjø i Sunnfjord kommune og er ein del av Gaularvassdraget. Vatnet ligg i dalføret Råheimsdalen som er ein del av Viksdalen. Elva Gaula kjem frå Haukedalsvatnet, passerer Vallestadfossen før ho renn rolegare fram Råheimsdalen og ut i vatnet. Utløpet fører vidare mot Viksdalsvatnet.

Ein teori om namnet er at det kjem av fasongen på vatnet, det ser ut som eit lauv ovanfrå.

Lauvavatnet er eit godt fiskevatn for aure, og er eit av vatna som er med i konkurransen Sunnfjord aurefiskefest.
Holmevatn i Gaularvassdraget

**Holmevatnet** er eit vatn som ligg i Sunnfjord kommune. Vatnet er ein del av Gaularvassdraget, og ligg på Gaularfjellet, nær kommunegrensa mellom Balestrand og Gaular. Utløpet fører vidare mot Byttevatnet og så nedover Eldalsdalen.
Hestadfjorden

**Hestadfjorden** er eit vatn som ligg i Sunnfjord kommune i Vestland. Vatnet er ein del av Gaularvassdraget.

## Bakgrunnsstoff
* Hestadfjorden  frå Kartverket
Føllingsvatnet

**Føllingsvatnet** (Fylingsvatnet) er ein innsjø i Sunnfjord kommune og ein del av Gaularvassdraget. Vatnet ligg i dalføret Eldalsdalen som er ein del av Viksdalen. 

Namnet kjem av gardane Følling som ligg på sørsida av vatnet. På nordsida av vatnet ligg gardane Bell.

Vatnet er med i konkurransen Sunnfjord aurefiskefest, og er eit populært fiskevatn for aurefiske. Fossestien går forbi vatnet, like før vatnet ligg Kleivafossen og utløpet går rett i Bellsfossen. Sistnemnde foss renn under ei bro på Rv13, og er derfor ein lett tilgjengeleg attraksjon. Elva renn så vidare mot Viksdalsvatnet.
Snipsøyrvatnet

**Snipsøyrvatnet** er eit vatn som ligg i Hareid kommune i Møre og Romsdal. Vatnet er ca 4,56 km langt og 980 meter på det breiaste. Djupna skal vere ca 34 meter. Vatnet får tilsig frå Nessetelva, Holeelva, Trollelva, Gjerdeelva og nokre små grøver. Dreneringa skjer med Kaldholelva, del av Hareidsvassdraget. I Snispøyrvatnet er det tre holmar: Storholmen, Lisjeholmen og Steinholmen.

Snipsøyrvatnet vart for nokre år sidan ranka som eit av dei beste fiskevatna i landet, på grunn av fangst av stor aure, og det vart igjen i 2010 meldt om fangst av storaure her. Vatnet har ein bra bestand av aure og røye. Også stingsild finst i vatnet. Vatnet har ei badestrand, Holesanden, i sørenden av vatnet, og fleire mindre strender og badeplassar rundt i kring vatnet. 
På vestsida, ved Nesset-elva, er der eit natur og fritidsareal, som blir brukt av skular, speidarar og andre foreningar.

Nordenden av Snipsøyrvatnet er innlemma i Grimstadvatnet naturreservat. I områda mellom vatnet og kringliggande vegar er fuglelivet freda.

## Kjelder
Christian Reithmann

**Christian Reithmann** () var ein tysk oppfinnar, kjent for at at han fann opp firetaktsmotoren. Han hadde eksperimentert med forbrenningsmotorar heilt frå 1852 og søkte om patent på ein forbrenningsmotor alt i 1860, men dette var truleg ikkje ein firetaktsmotor. Han bygde ein motor i urmakarverkstaden sin i München, som hadde ein sylinderdiameter på 98 mm, ei slaglengd på 111&nbsp;mm og eit turtal på 200 o/min. Det er noko uklart når denne motoren var ferig. Men i 1873 hadde han ein fungerande firetaktsmotor, fire år før Nikolaus August Otto. Uavhengig av Reitmann leverte Alphonse Beau de Rochas ein fransk patentsøknad på prinsippet for firetaktsmotoren i 1862 .

## Patentkrangel og rettssak
Nikolaus August Otto fekk patent på firetaktsmotoren i 1877, fire år etter at Reithmann demonstrerte ein fungerande firetakstmotor. I 1869 stifta Otto, saman med Eugen Langen, Gasmotorenfabrik Deutz & Co. og starta produksjon av firetaktsmotorar.
Fleire var interesserte i å produsera firtaktsmotorar, men dei vart hindra av patentet til Otto. Hamburgingeniøren Ernst Körting var ein av desse. Han tok til å leita etter tidlegare skildringar av firetaktsmotoren og fann i 1884 fram til Reitmann og saksøkte Deutz. Dette var dårleg nytt for Deutz, som hadde store økonomiske interesser i produksjonen av firetaktsmotorar. Patentet til de Rochas vart òg drege inn i rettssaka. Patentet til Otto var teke ut i namnet til Gasmotoren-Fabrik Deutz AG, så rettssaka heldt fram etter at Otto døydde i 1891. Rettssaka varte heilt til 1894, Deutz tapte og retten oppheva patentet til Deutz. 
Men Deutz betalte Reithmann 25.000 goldmark, pluss lønn på livstid, for ei skriftleg erklæring om at det var Otto som fann opp firetaktsmotoren. Deutz klarte å halda avtalen hemmeleg heilt til 1949, då han vart avslørt i ei bok om Otto.

## Kjelde

## Sjå òg
* Alphonse Beau de Rochas
* Nikolaus August Otto
Karen Margrethe Kuvaas

**Karen Margrethe Kuvaas** () er ein norsk lokalpolitikar for Arbeidarpartiet og ordførar i Narvik kommune frå 2007 til 2011. Ho var den første kvinnelege ordføraren i byen. 

I lag med ordførarane i Hemnes kommune, Rana kommune og Hattfjelldal kommune vart ho landskjend i november 2007 da det viste seg at kommunen hadde satsa framtidige kraftinntekter i amerikanske fondsprodukt selde av Terra Securities på vegner av den amerikanske storbanken Citibank.

## Referansar
Vibeke Tveit

**Vibeke Tveit** () er ein norsk politikar for Arbeidarpartiet. Ho var ordførar i Lødingen kommune frå 2007 til 2011.

## Kjelder
Geir Wulff-Nilsen

**Geir Wulff-Nilsen** () er ein norsk politikar og ordførar i Moskenes kommune, innvald på Moskenes Fellesliste.

## Bakgrunnsstoff
* Ordføraren -Moskenes kommune
Arnfinn Ellingsen

**Arnfinn Torbjørn Ellingsen** () er ein norsk politikar og ordførar i Røst kommune, innvald for Venstre og tidlegare statssekretær i Samferdselsdepartementet for det same partiet.

Til kommunevalet 2007 stilte han for Røst Sentrumsliste.
Kjell Magne Johansen

**Kjell Magne Johansen** () er ein norsk politikar og tidlegare ordførar i Saltdal kommune, innvald for Arbeidarpartiet.

Johansen leidde ein fleirtalskoalisjon utgått frå Arbeidarpartiet, Senterpartiet og Sosialistisk Venstreparti.

## Bakgrunnsstoff
* Ordføraren  – Saltdal kommune
* Saltdal Arbeidarparti
Asle Schrøder

**Asle Schrøder** () er norsk ordførar i Steigen kommune, innvald for Senterpartiet

## Bakgrunnsstoff
* Ordføraren  – Steigen kommune
* Steigen Senterparti
Edmund Dahle

**Edmund Dahle** () er ein norsk senterpartipolitikar som var ordførar i Sømna kommune frå 2005 til sommaren 2015, då han trekte seg frå alle politiske verv.

Felleslista for Senterpartiet og Kristeleg Folkeparti hadde reint fleirtal i kommunen med ni av 17 representantar og 48,4% oppslutning.

## Kjelder

## Bakgrunnsstoff
* Ordføreren  – Sømna kommune
* Sømna Senterparti
Hugo Bjørnstad

**Hugo Bjørnstad** () er ein norsk politikar for Arbeidarpartiet. Frå 1999 til 2011 var han ordførar i Vågan kommune i Nordland. Han var vararepresentant til Stortinget for Nordland i periodane 2001–2005 og 2013–2017.

Bjørnstad var statssekretær i Fiskeridepartementet i Jens Stoltenberg si andre regjering frå mars 2013. Han meldte seg ut av Arbeidarpatiet i august 2020.

## Kjelder
Gråsjøen

**Gråsjøen** er ein innsjø som ligg i kommunane Surnadal i Møre og Romsdal og Rindal i Trøndelag. Innsjøen er regulert og vatnet vert nytta i Gråsjø kraftverk.
Vikvatnet

**Vikvatnet** (òg kalla **Vikvatna**) er ein innsjø og eit kraftmagasin som ligg i Fjord kommune i Møre og Romsdal. Vasskilet mot Ottadalen går like ved sørenden av vatnet.

Vikvatnet var opphavleg to vatn, Heimste Vikvatnet i nord og det større Fremste Vikvatnet i sør. Det noverande magasinet er danna ved ei demning nedanfor utløpet av Heimste Vikvatnet, som har heva vasstanden slik at det flyter saman med Fremste Vikvatnet til eit samanhengande magasin. Vatnet frå magasinet vert utnytta i kraftverka Tafjord 6, 5 og 4.

## Referansar
Lars Kristian Evjenth

**Lars Kristian Hansen Evjenth** () er ein norsk politikar. Sidan 2003 har han vore ordførar i Sørfold kommune, innvald for Arbeidarpartiet.

Arbeidarpartiet har reint fleirtal i kommunen med 12 av 21 representantar etter kommunevalet 2007, då partiet oppnådde 55,6 % av røystene.

## Bakgrunnsstoff
* Ordføraren  – Sørfold kommune
* Sørfold Arbeidarparti
Brusdalsvatnet

**Brusdalsvatnet** er ein innsjø som ligg på Uksenøya i Ålesund kommune i Møre og Romsdal. Brusdalsvatnet ligg om lag midt på Uksenøya og er langt og smalt, knapt 10 km langt og om lag 1,3 km breitt på det breiaste.

Frå Brusdalsvatnet renn vatnet gjennom Lillevannet, ein mindre innsjø nedanfor, gjennom Spjelkavikelva, og ut i Åsefjorden.

Brusdalsvatnet er drikkevatnet til Ålesund kommune. 

I 2009 vart det funne oppsiktsvekkande høge verdiar av miljøgifta bromerte flammehemmarar (HBCDD) i botnslam i vatnet. Etter det Ålesund kommune og NIVA opplyser, skal ikkje dette ha betydning for vasskvaliteten på drikkevatnet.

## Restriksjonar
Sidan Brusdalsvatnet er drikkevasskjelde gjeld ein del restriksjonar på og kring vatnet.

Det er forbod mot vegbygging i nedbørsfeltet. Mogeleg anleggsveg skal stengast med bom, og berre nyttast til drift av vassverket.

Det skal ikkje oppførast bygningar i nedbørsfeltet

Det er forbod mot å slå opp telt i nedbørsfeltet.

All båttrafikk på vatnet er forbode.

Det er berr lov å fiske med stong i Brusdalsvatnet, og berre for medlemmar av Skodje jeger- og fiskerforening.

Det er forbod mot gjødsling av vatnet for å auke fisket, 

Sprøytemiddel kan ikkje brukast i nedbørsfeltet.

## Kjelder
;Fotnotar

## Bakgrunnsstoff
Bjørkedalsvatnet

**Bjørkedalsvatnet** er ein innsjø som ligg i Bjørkedalen i Volda kommune i Møre og Romsdal. Innsjøen er 3600 m lang og jamnt over 1000-1200 m brei. Han smalnar av mot nord, der Vassenden er. Frå Vassenden fører Vassendelva ned til Kilsfjorden. Vatnet går gjennom tre korte elvar og to vatn før det er i sjøen.

Langs Bjørkedalsvatnet ligg matrikkelgardane Nøre-Bjørkedal (i aust), Helset (ved sørenden) og Løset, Eidseflot og Søre-Bjørkedal (på vestsida). Norddelen av vatnet er ubebodd.

Riksveg 651 går langs vestsida av vatnet.
Anders Sæter

**Anders Sæter** () er ein norsk lokalpolitikar. Frå kommunevalet 2007 til 2011 var han ordførar i Tysfjord kommune, innvald for Senterpartiet.

## Kjelder
Bjørnar O. Pettersen

**Bjørnar Osvald Pettersen** () er ein norsk tidlegare lokalpolitikar frå Høgre. Han var  ordførar i Tjeldsund kommune i Nordland frå 1999 til 2015.

## Kjelder
Ånøya

**Ånøya** er ein innsjø som ligg i kommunane Melhus og Skaun i Trøndelag fylke.
Innsjøen er noko demd opp i den nordlege enden på grunn av kraftutnytting (mindre kraftverk). Djupna er særs ujamn. Av fisk er aure, rør og ål vanleg. 

Ånøya ligg om lag 10 km frå Trondheimsfjorden, og den store bekken Vigda er transportåra for ålen si vandring. Innsjøen ligg knapt 30 km frå Trondheim, og er eit populært ferie- og utfartsmål.
Eikesdalsvatnet

**Eikesdalsvatnet** er ein innsjø i Molde kommune i Møre og Romsdal fylke. Han ligg 22&thinsp;meter over havet og største djupna er 155&thinsp;m. Sjøen er lang og smal&nbsp;&ndash; snautt 18&thinsp;km i luftlinje. Arealet er 23&thinsp;km&sup2;, noko som gjer Eikesdalsvatnet til den største innsjøen i Møre og Romsdal.

I sommarsesongen går det ferje på Eikesdalsvatnet mellom Øverås i nordenden og Eikesdalen i sørenden.

Vegen langs vatnet inn til Eikesdalen, Fv191 eller Eikesdalsvegen, har vore stengd fleire gonger på grunn av ras. I august 2003 forsvann 200 meter av vegen på grunn av flaum etter kraftig regnvêr. Mykje arbeid har vore gjort for å rassikre vegen, mellom anna er meir av vegen lagt i tunnel, men delar av vegen er framleis særs utsett for ras.

Eikesdalsvatnet er omkransa av fjell med toppar mellom 1500 og 1800&thinsp;moh. Dei bratte fjellsidene ned mot Eikesdalsvatnet gjer området sterkt utsett for ras. Liene rundt vatnet har rike edellauvskogar og visstnok den største hasselskogen i Nord-Europa.

Eikesdalsvatnet har fleire innløp, mellom anna Aura som renn gjennom Eikesdalen frå Aursjøen. Det mest kjente innløpet er Mardøla med den kjende Mardalsfossen.

## Fotnotar
Ångardsvatnet

**Ångardsvatnet** er eit vatn som ligg i Storlidalen ein del av Lønset kyrkjesokn i Oppdal kommune i Trøndelag.

## Geografi
Vatnet er det største av innsjøane i Lønset og ligg i sjølve Trollheimen, ca 35 km (austenden) vest for Oppdal sentrum og er omgjeve av fjella Gråfjellet, Kråkvasstind og Lorthøa i sør og Bårdsgardskammen og Okla i nord. Ångardsvatnet er bunde saman med Dalsvatnet gjennom Haugelva (1,7 km lang). Innsjøen vart regulert i samanheng med utbygginga av Driva kraftverk som vart opna i 1973. Reguleringa gjorde at elva Vindøla, som renn ut i austenden av Dalsvatnet og går saman med Driva rett nedanfor tettstaden Lønset har svært lita vassføring i delar av året. 

## Brukshøve
Innsjøen gjev gode høve til bading og andre aktivitetar (fiske og båtturar) om sommaren. Lønset grunneigarlag disponerer fiskerettane og sel fiskekort for sportsfiske. Om vinteren gjev det høve til aktivitetar i preparerte skiløyper i tillegg til gode høve til isfiske. Kvart år vert det arrangert isfiskekonkurranse ved påsketid.

## Kjelder
Østrungen

**Østrungen** er eit vatn som ligg i Selbu kommune i Trøndelag fylke. Østrungen kan by på godt fiske og gode høve for jakt.
Våvatnet

**Våvatnet** er ein innsjø som ligg i Orkland kommune i Trøndelag fylke.

Våvatnet er Orkland kommune si drikkevasskjelde. 

Våvatnet er saman med Gagnåsvatnet, reguleringsmagasin for Skjenaldfossen kraftverk. «Våvassdammen» vart bygd om lag 1910. Frå Våvassdammen renn vatnet fritt gjennom elva Sandåa, Songsjøen, elva Songa og til Gagnåsvatnet.
Sørvikvatnet

**Sørvikvatnet** er eit vatn som ligg i Hasselvika i Indre Fosen kommune i Trøndelag.

Det er mykje aure i vatnet og det er òg påvist mort der.
Sylsjøen

**Sylsjøen** (svensk *Nedalssjön*) er ein kunstig innsjø i Nea-Nidelvvassdraget som ligg i Sylan i Jämtland. Nesjøen vart til ved at Nea vart demd opp 1,5 km inn i Sverige og eit større myrområde som strekkjer seg søraustover mot Helagsfjället vart lagt under vatn. 

Trondheim Energiverk fekk konsesjon av norske styresmakter i 1948 og i 1949 frå svenske. Utbygginga var fullført i 1951.
Stuggusjøen

**Stuggusjøen** er ein innsjø i Nea-Nidelvvassdraget som ligg i Tydal kommune i Trøndelag fylke.

## Sjå òg
* Stugudal
Storvatnet i Leksvik

**Storvatnet** er ein innsjø som ligg i Indre Fosen kommune i Trøndelag. I Storvatnet er det 365 små og store holmar.
Selbusjøen

**Selbusjøen** er ein innsjø i Trøndelag fylke. Mesteparten av sjøen ligg i Selbu kommune, men vestenden ligg i Trondheim kommune. Sjøen ligg 158&nbsp;moh. Selbusjøen er ein del av Nea-Nidelvvassdraget.
Samsjøen

**Samsjøen** er ein innsjø som ligg i kommunane Midtre Gauldal og Melhus i Trøndelag fylke. Samsjøen er regulert, og kraftverka i «Samsjøvassdraget» er per i dag ein del av Trønderenergi. For å kome til Samsjøen med bil, må ein ta av østover frå E6 på Lundamo, og køyre han om lag mil lange bomvegen frå der.

Elles går tur-rennet Rensfjellrennet mellom Støren og Selbu anten over eller nord for sjøen, avhengig av isforholda.

I tillegg er området rundt Håen og Samsjøen eit fint utgangspunkt for turar nordover til Brungmarka i Klæbu, både via Rensfjellet, Kråkfjellet og Oksdalen.
Rovatnet

**Rovatnet** er ein innsjø som ligg ved Kyrksæterøra i Heim kommune i Trøndelag fylke.

Vatnet er tidlegare drikkevasskjelde for Kyrksæterøra sine om lag 2500 innbyggjarar. Innsjøen er ein ynda badestad på sommaren. Utløpet av Rovatnet ligg i nordaust og fører til elva Søa som renn gjennom tettstaden og kommunesenteret Kyrksæterøra og ut i Hemnfjorden.

Ved Rovatnet ligg Roberget, som strekkjer seg 342 moh. Motivet er ofte nytta på postkort og reklamemateriell for Hemne Kommune.
Nesjøen

**Nesjøen** er ein kunstig innsjø i Nea-Nidelvvassdraget som ligg i Sylan i Tydal kommune i Trøndelag fylke. Nesjøen vart til ved at Nea vart demd opp og Neamyrene lagt under vatn. Trondheim Energiverk fekk konsesjon i 1968 og utbygginga var fullført i 1971. Ved oppdemminga vart Nesjøen saman med Esandsjøen eitt magasin på 340 millionar m&sup3;. Nesjøen har eit nedbørsfelt på 712&nbsp;km&sup2;.
Jølvatnet

**Jølvatnet** er ein innsjø som ligg 710 moh i Trollheimen i Rennebu kommune i Trøndelag.
Ved Jølvatnet ligg Trondhjems Turistforening si turisthytte Jøldalshytta.
Jonsvatnet

**Jonsvatnet** er ein innsjø som ligg i kommunane Trondheim og Malvik i Trøndelag fylke. Innsjøen er hovuddrikkevasskjelde for Trondheim kommune. 

Under den tyske invasjonen i Noreg i 1940 vart Jonsvatnet nytta som framskoten tysk feltflyplass, og opptil 60 tyske fly nytta den improviserte basen. Da våren kom og isen smelta var det minst tre fly igjen, eit Heinkel He 111, eit Junkers Ju 88 bombefly og eit Junkers Ju 52 transportfly. Vraket av sistnemnde fly vart seinare øydelagd av utbygginga av ein drikkevassleidning på 80-talet. Dei andre to flya vart etter fleire års planlegging heva i 2005. Ein av tilskodarane til hevinga var Artur von Casimir som var med som flygar på eit av flya som sokk i 1940. Under leitinga etter flya vart det òg funne eit tysk Arado Ar 196 rekognoseringsfly som styrta seinare under krigen. Dette flyet er freda som krigsgravplass, og vart ikkje undersøkt vidare.

På Jonsvatnet ligg Trondheim sjøflyplass, Jonsvatnet.
Saint-Barthélemy

**Saint-Barthélemy** (ofte kalla *Saint-Barth* eller *St. Barts*) er ei øy i Karibia og eit fransk oversjøisk område. Fram til 15. juli 2007 vart øya administrert som del av det franske oversjøiske området Guadeloupe, men vart då eit eige territorium. Øya er kjend som eit eksklusivt reisemål for rike turistar.

Saint-Barthélemy vart først kravd av Frankrike i 1648, men i 1784 selde franskmennene øya til Sverige. Øya var svensk område fram til 1878, då Frankrike kjøpte ho tilbake.

## Kjelder

## Bakgrunnsstoff

*
Granasjøen

**Granasjøen** er ein innsjø som ligg på Nerskogen ved Fv512 i Rennebu kommune i Trøndelag fylke. Innsjøen vart regulert med demning i samband med utbygginga av Orkla og Grana-vassdraget på 1980-talet. Frå 1982 har han vore vassmagasin for Grana kraftverk. Før oppdemminga var det berre skog og myrar kring faret til Grana. 

Granasjøen er i dag fiskerik, og Granasjøen kiosk, som ligg i nordenden av vatnet, leiger ut båtar og fiskeutstyr - i tillegg til å tilby enkel servering og overnatting. Sjøen har òg vore nytta til segling med seglbrett.
Foldsjøen i Malvik

**Foldsjøen** er ein innsjø som ligg i Malvik kommune i Trøndelag fylke. Foldsjøen er den nest største innsjøen i Trondheimregionen. Foldsjøen ligg 12&nbsp;km frå Hommelvik. Foldsjøen vart nytta både sommar og vinter til mellom anna fiske, bading, padling, ski og skesier, rekreasjon og friluftsliv. Foldsjøen er nært knytt til Mostadmark jernverk, i drift i tre periodar frå 1653 til 1880. Frå Foldsjøen renn Homla ned til Trondheimsfjorden.
Finnkoisjøen

**Finnkoisjøen** er ein innsjø i Nea-Nidelvvassdraget som ligg i kommunane Tydal og Meråker i Trøndelag fylke.
Esandsjøen

**Esandsjøen** (**Essandsjøen**, **Essand**, sørsamisk *Saantenjaevrie*) var ein innsjø i Sylan i Tydal kommune i Trøndelag fylke. Esandsjøen vart regulert av Trondheim Energiverk ved at ei demning vart bygd i Esna i perioden 1941-1947. Etter at Nesjødammen vart bygd, vart Esandsjøen ein del av Nesjøen. I dag vert *Esandsjøen* nytta som namn på den nordlege delen av Nesjøen.

Neddemminga førte til at viktige kulturminne som karolinargravene frå sommaren 1719 og delar av plantefredingsområdet frå 1917 vart lagt under vatn.
Innsjøar i Sør-Trøndelag

Dette er ei liste over **innsjøar i [[Sør-Trøndelag]]**. 

### A
* Aursunden

### B
* Benna
* Bolagen
* Burusjøen

### D
* Djupsjøen

### E
* Elgsjøen i Oppdal
* Esandsjøen

### F
* Femunden
* Feragen
* Finnkoisjøen
* Flensjøen
* Foldsjøen i Malvik
* Fundin

### G
* Gagnåsvatnet
* Gjevillvatnet
* Granasjøen
* Grøtvatnet

### H
* Holsjøen
* Holtsjøen
* Hostovatnet
* Hyllingen
* Håen
* Håsjøen

### J
* Jonsvatnet

### K
* Korssjøen

### L
* Langen i Tydal

### M
* Malmsjøen

### N
* Nedre Roasten
* Nesjøen

### R
* Rambergsjøen
* Rennsjøen
* Riasten
* Rien
* Rogen
* Rovatnet

### S
* Samsjøen
* Selbusjøen
* Stor-Drakstsjøen
* Stordalsvatnet i Åfjord
* Store Gjølgavatnet
* Storslindvatnet
* Storvatnet i Agdenes
* Storvatnet i Leksvik
* Storvatnet i Åfjord
* Straumsetervatnet
* Stuggusjøen
* Svorksjøen
* Sylsjøen
* Sørungen
* Søvatnet

### T
* Teksdalsvatnet

### V
* Vasslivatnet i Hemne
* Vessingsjøen
* Våvatnet

### Ø
* Østrungen
* Øyangsvatnet
* Øyungen

### Å
* Ångardsvatnet
* Ånøya
Tunnsjøen i Røyrvik og Lierne

**Tunnsjøen** (sørsamisk *Dåtnejaevrie*) er ein innsjø i kommunane Røyrvik og Lierne i Trøndelag fylke. Sjøen ligg 358&nbsp;moh., er 222&nbsp;m djup på det djupaste og har eit areal på 100&nbsp;km&sup2;. Han er Trøndelags nest største i storleik, og størst i romslegheit.

Gudfjelløya i Tunnsjøen har eit høgaste punkt på 812&nbsp;moh., som er 454&nbsp;m høgare enn sjøen, noko som gjer Gudfjelløya til den høgaste innlandsøya i Noreg.

## Bakgrunnsstoff
* Gudfjelløya
Tissvassklumptjønnin

**Tissvassklumptjønnin** er ein gruppe små tjern rett vest for haugen Søre Tissvassklumpen (679 moh.) i Lierne kommune i Trøndelag fylke.

Namnet *Tissvassklumptjønnin* vart i TV-programmet *[[Typisk norsk]]* i 2004 kåra til det mest uheldige stadnamnet i Noreg.

## Kjelder
Knelarar

**Knelarar** (Mantodea) er ei gruppe meinsekt. Dei er hemimetabole og vert rekna som nære slektningar av kakerlakkar og termittar.

Det finst ingen artar i Noreg. I verda er det om lag 2&nbsp;000 artar, fordelt på 9 familiar, dei fleste frå tropiske strøk i alle verdsdelar. 

Namnet har knelarane fått på grunn av den særeigne måten dei heldt frambeina på; det ser ut som om dei knelar og ber. Det vitskapelege namnet er henta frå eit gresk ord som tyder 'profet'. 

## Kjenneteikn
Knelarane er store og avlange insekt som er lette å kjenne att på dei sterkt modifiserte frambeina. Desse er omdanna til fallklør, der lår- og ankelledda er utstyrt med lange piggar for å gripa bytte med. Dette beinparet har òg særs lange og røyrlege hofter (*coxae*), og sit på eit uvanleg langt forbrystsegment som er fleksibelt ledda til dei bakre segmenta. Hovudet er òg særs rørleg; knelarane er dei einaste insekta som kan sjå seg over skuldrene.

## Levesett
Alle knelarar er rovdyr som et ymse flygande insekt, også andre knelarar. Ein ser dei gjerne sitja stille på plantar, der dei ventar med fallklørne klare til hogg. Dei er effektive jegerar når dei går til åtak, og kan fanga både flygande og krypande bytte.

Det finst partenogenetiske knelarar, men det store fleirtalet har kjønna formeiring. Hoene et som regel hannen under paringa og sikrar seg såleis eit næringsrikt måltid som opplagsnæring for ungane. Dei mellom 10 og 400 egga vert lagde som ein eggmasse i ein kokong *ootheca*, og dei nyfødde nymfene vert vaksne utan å gå gjennom noko puppestadium. Det tek som regel mellom fem og tolv skalskifte før dei vert kjønnsmogne, avhengig av art.

## Kjelder

* Nickle, David A.: «Order Mantodea» i Triplethorn & Johnson (red): *Borror and Delong's Introduction to the Study of Insects* Brooks/Cole 2005
* Tree of Life: Mantodea Med bilete.

## Bakgrunnsstoff
* ''Praying Mantis versus Mouse'' (film) på Youtube
* Tree of Life: Mantodea Med bilete.
* Norsk Entomologisk forening
*
Storgollomsvatnet

**Storgollomsvatnet** (sørsamisk *Golmesjaevrieh*) er ein innsjø som ligg i Røyrvik kommune i Trøndelag fylke.
Frøyningen

**Frøyningen** (òg kalla *Storfrøyningen* og *Frønningen*, sørsamisk: *Freavnanjaevrie*) er eit vatn som ligg i Namsskogan kommune i Trøndelag fylke.

## Kjelder
Sonvatnet

**Sonvatnet** er ein innsjø som ligg i kommunane Meråker og Stjørdal i Trøndelag fylke. Sonvatnet er delt på midten av eit smalt sund. Den vestlege delen er *Ytre Sonvatnet*, medan den austlege delen er *Øystre Sonvatnet*.
Skjækervatnet

**Skjækervatnet** (sørsamisk *Skæhkerenjaevrie*) er ein innsjø som ligg i kommunane Steinkjer, Verdal og Snåsa i Trøndelag fylke. Innsjøen ligger 441 meter over havet, og har et areal på .

Frå Skjækervatnet renn Skjækra ut i Helgåa. Dei to elvane renn i lag om lag 350 meter etter Skjækerfossen.

Heile Skjækervatnet ligg innanfor Skjækra landskapsvernområde. Grensa til Blåfjella-Skjækerfjella nasjonalpark følgjer austbreidda av sjøen.

## Kjelder
Saglivatnet

**Saglivatnet** er eit vatn som ligg i Nærøysund kommune i Trøndelag fylke og Bindal kommune i Nordland fylke.
Saint-Martin

**Saint-Martin** er eit fransk oversjøisk område i Karibia. Det utgjer den nordlege delen av øya St. Martin. Fram til 15. juli 2007 vart området administrert som del av det franske oversjøiske området Guadeloupe, men vart då eit eige territorium. St. Martin er den minste øya i verda som er delt mellom to land, den sørlege delen, som vert kalla Sint Maarten, er eit land i Kongeriket Nederlanda.

## Kjelder

## Bakgrunnsstoff

*
Cenepa

**Cenepa** er ei elv i Amazonas-regionen i Nord-Peru. Lengst nord startar ho omtrent på grenselinja mot Ecuador få kilometer nord for grensa mellom Zamora-Chinchipe-provinsen og Morona-Santiago-provinsen. Sideelver til Cenepa samlar vatn frå Kondorfjellkjeda. Cenepa renn frå nord mot sør og endar til sist i Marañón ved byen Orellana. 

## Kjelder
* The Rough Guide Map Peru, Rough Guide
Kondorfjellkjeda

**Kondorfjellkjeda** (spansk *Cordillera del Cóndor*) er ei fjellkjede i austlege Andes i grenseområdet Amazonas-regionen i Peru og Zamora-Chinchipe-provinsen i Ecuador. Fjellkjeda ligg i nær nord&ndash;sør retning, er kring 150&nbsp;km lang og ein finn toppar her med maksimumshøgd på ca. 2&nbsp;900 moh. 

Studiar frå område i Kondorfjellkjeda viser at regionen kan ha eit spesielt rikt biologisk mangfald. 

Fjellkjeda har vore sentrale i grensestriden mellom Ecuador og Peru over meir enn 160 år, her har vore væpna konfliktar i 1941, 1981 og i 1995. 

## Kjelder

**Denne artikkelen bygger på «[[:es:Cordillera del Cóndor|Cordillera del Cóndor]]» frå ,  den 20. april 2008.*  

## Bakgrunnsstoff

*
Salvatnet

**Salvatnet** er ein innsjø i Namsos kommune i Trøndelag fylke. Den største djupna i innsjøen er 464&nbsp;meter og han er med det den nest djupaste innsjøen i Noreg og Europa, etter Hornindalsvatnet.

Salvatnet er meromiktisk. Det vil seie at det nedste vasslaget, som i dette tilfellet består av gammalt sjøvatn, er stillestående. Andre meromiktiske innsjøar med gammalt sjøvatn i Noreg er Kilevann, Tronstadvatn, Birkelandsvatn, Rørholtfjorden, Botnvatnet, Rørhopvatn og Strandvatn.

## Kjelder
Rengen

**Rengen** er ein innsjø på grensa mellom Noreg og Sverige. Den norske delen av innsjøen ligg i Lierne kommune i Trøndelag fylke, og utgjer 15,72 km&sup2; av arealet av innsjøen.
Renselvatnet

**Renselvatnet** (sørsamisk *Raentsere*) er ein innsjø som ligg i Røyrvik kommune i Trøndelag fylke.

## Kjelder
Øya St. Martin

**St. Martin** er ei øy i Karibia. Øya er den minste i verda som er delt mellom to land, Frankrike og Nederland. Den nordlege delen er ein fransk oversjøisk kollektivitet (*collectivité d'outre mer*) under namnet Saint-Martin, og den sørlege delen er eit øyområde (*eilandgebied*) i Kongeriket Nederlanda under namnet Sint Maarten. Arealet er 87 km² og folketalet om lag 68 000.
Reinsvatnet i Steinkjer

**Reinsvatnet** er eit vatn som ligg i Steinkjer kommune i Trøndelag fylke. Storparten av Steinkjer sine innbyggjarar har vatn frå Reinsvatnet som drikkevatn, og det vert derfor ikkje nytta som badeplass. Det førekjem ein god del fisking i Reinsvatnet, mellom anna etter gjedde.
Orvatnet

**Orvatnet** (sørsamisk: *Ovrejaevrie*) er ein innsjø som ligg i Røyrvik kommune i Trøndelag fylke.

## Referansar
Namsvatnet

**Namsvatnet** (sørsamisk *Nååmesjenjaevrie*) er ein innsjø i Røyrvik kommune i Trøndelag fylke. Elva Namsen danna tidlegare det viktigaste utløpet, men ved reguleringa i 1959 vart han demd opp (garder måtte då fråflyttast), og tunnel lagd ned til Vektaren. Vatn kjem til via Orvasselva frå Orvatnet, samt frå elva Vierma som kjem frå sjøen Vierma. Namsvatnet har røye, aure og ørekyte.

I dag er turistverksemd ein viktig aktivitet. Via 9&nbsp;km båttransport frå Namsvassgrenda til nordenden av vatnet kjem ein til Børgefjell nasjonalpark. Der finn ein òg «Kristi Krybbe», ei villmarkskyrkje (fjellkapell) mykje brukt i sommarhalvåret.
Movatnet i Levanger

**Movatnet** er ein innsjø som ligg i Levanger kommune i Trøndelag fylke. Det har vorte avdekt utslepp frå gardane rundt omkring Movatnet som har ført til ei bløming av ein spesiell type vassloppe. Vassloppa er i og for seg ikkje skadeleg, men badegjester har i seinare tid opplevd utslett som svir og klør. Dessutan har desse utsleppa ført til at næringskjeda i vatnet har vorte forstyrra.
Mokkavatnet

**Mokkavatnet** er ein innsjø som ligg i Ogndal i Steinkjer kommune i Trøndelag fylke. Området er eit populært hytteområde.

## Bakgrunnsstoff
* Mokkavatnet hytteeierforening
* Ogndal.net
* Mokk Gård
* «Drømmehytta kan bli århundrets bygg»; artikkel frå VG Nett
Mjosundvatnet

**Mjosundvatnet** er ein innsjø som ligg i kommunane Namsos og Nærøysund i Trøndelag fylke. Mjosundvatnet er ein regulert innsjø, og er ein del av Opløvassdraget. Det blir fiska ein del i Mjosundvatnet, og fisken (aure) er av god kvalitet om enn ikkje så stor.
Meltingvatnet

**Meltingvatnet** er ein innsjø som ligg i kommunane Indre Fosen og Inderøy i Trøndelag.

Vatnet er regulert som magasin for Mosvik kraftverk.
Mellingsvatnet

**Mellingsvatnet** (sørsamisk *Veelnjesjaevrie*) er ein innsjø som ligg i Namsskogan kommune i Trøndelag fylke og Grane kommune i Nordland fylke.
Sint Maarten

**Sint Maarten** er eit autonomt *land* i Kongeriket Nederlanda, som utgjer den sørlege delen av øya St. Martin. Den nordlege delen av øya er eit fransk oversjøisk område, Saint-Martin. Hovudstaden er Philipsburg, arealet er 34 km² og innbyggjartalet er rundt 45&nbsp;000.

I ei folkeavrøysting i 2000 gjekk 69,9 % av folket på Sint Maarten inn for å få status som eit eige *land* i union med Nederland innanfor Kongeriket Nederlanda. Dette skjedde den 10. oktober 2010, då Dei nederlandske antillane vart oppløyst som ei politisk eining. 

## Kjelder

## Bakgrunnsstoff

*
Lundavatnet i Steinkjer

**Lundavatnet** er eit tjern som ligg nord for Asphaugen i Steinkjer kommune i Trøndelag fylke. Her er det fint å fiske og det er høve for å leige båt for å fiske på vatnet. Det er ikkje lov å bruke motorbåt her og derfor er vatnet lite forureina. Det er òg fint å fiske på isen om vinteren. 

Ein kan sjå vatnet frå Fylkesveg 17. Når ein køyrer køyrer frå Steinkjer er vatnet på venstre side av vegen.
Limingen

**Limingen** (sørsamisk *Lyjmede*) er ein innsjø i kommunane Røyrvik og Lierne i Trøndelag fylke. Sjøen ligg 418&nbsp;moh. og har eit areal på 93&nbsp;km&sup2;. På det djupaste er han 192&nbsp;m djup, i gjennomsnitt 89&nbsp;m. Limingen er Trøndelags tredje største i storleik, nest størst i romslegheit.

Innsjøen har ein bestand av røye og aure. Frå 1970-talet finn ein òg ørekyte.

Innsjøen er regulert. Røyrvikelva i nordenden kjem frå Vektaren og er stort sett oppdemd. Vatnet vert i staden ført gjennom tunnel til Røyrvikfoss kraftverk i tettstaden Røyrvik. I sørenden, ved grenda Limingen i Lierne, vert vatnet ført ut i tunnel til Tunnsjøen via Tunnsjø Kraftverk, samt til Linvasselv Kraftverk på svensk side. Det er opptil 10 meter variasjon i vasstanden.
St. Martin

**St. Martin** kan tyda:
* Øya St. Martin i Det karibiske havet
* Saint-Martin, eit fransk oversjøisk område
* Sint Maarten, eit øyområde i Dei nederlandske antillane
* Helgenen St. Martin
Kingen

**Kingen** er ein innsjø som ligg på grensa mellom Noreg og Sverige. Den norske delen av innsjøen ligg i Lierne kommune i Trøndelag fylke, og utgjer 2,25 km&sup2; av arealet av innsjøen.
Kalvvatnet

**Kalvvatnet** (sørsamisk *Gaejsienjaevrie*) er eit vatn som ligg i Namsskogan kommune i Trøndelag fylke og Bindal kommune i Nordland fylke.
Jengelvatnet

**Jengelvatnet** (sørsamisk *Giengelvihke*) er eit vatn som ligg i Røyrvik kommune i Trøndelag og i kommunane Grane og Hattfjelldal i Nordland.
Hudningsvatnet

**Hudningsvatnet** (òg kalla **Huddingsvatnet**; sørsamisk *Hutnegejaevrie*)
er ein innsjø i Røyrvik kommune i Trøndelag fylke. Elvane Renselelva (frå Renselvatnet) og Orvasselva (frå Orvatnet i Joma) renn ut i den austlege delen av sjøen. 
I vest finn ein utløpet, der Hudningselva renn vidare til Vektaren. Sjøen er langstrekt og nesten delt i to av små øyar og grunne sund.

På grunn av omfattande forureining frå Grong Gruber vart den 2,8&nbsp;km²
austlege (indre) delen av sjøen i 1989 avstengd med terskel midtvegs, og samstundes underlagt overvaking av forureiningsnivået (NIVA). Orvasselva er ført forbi dette no avstengte bassenget og renn ut i det som no har vorte eit langt reinare vassdrag. Fram til avstenginga hadde all avgang frå gruvene gått ut i vassdraget.

Første busetnad ved sjøen var samisk, omtrent på 1800-talet. Sjøen er eit populært fiskevatn for grunneigarane. Både aure og røye finst i vatnet, og ørekyte kom i 1975. Det kjente Jomaløpet vert arrangert langs Hudningsvatnet, med oppstart i Joma og avslutning i Røyrvik sentrum.
Hammervatnet

**Hammervatnet** er ein innsjø som ligg i Levanger kommune i Trøndelag fylke. Innsjøen er populær for fiskarar, som kjem hit på grunn av mykje lys aure og ål.
Hoklingen

**Hoklingen** er ein innsjø som ligg i Levanger kommune i Trøndelag fylke.

I 1973 vart eit firemotors bombefly av typen Halifax heva frå Hoklingen. Flyet hadde vore med på åtaket på slagskipet Tirpitz men måtte naudlande på innsjøen 28.04.1942. Flyet er i dag utstilt på museum i Storbritannia.
Grungstadvatnet

**Grungstadvatnet** er ein innsjø som ligg i Høylandet kommune i Trøndelag fylke. Gjennom Nordåa har han samband med Almåsgrønningen, Store Grønningen og Orsgrønningen. Vassdraget held fram i elva Eida til Eidsvatnet (6 m o.h.) og vidare i elva Bjøra, som renn ut i Namsen ved Rodum i Overhalla kommune.
Funnsjøen

**Funnsjøen** er ein innsjø som ligg i Meråker kommune i Trøndelag fylke. Innsjøen er demd opp og regulert i samband med Funna kraftverk. Frå innsjøen renn elva Funna ned til Dalåa.

Det er komponert ein song om Funnsjøen som heiter «En Sommerkveld ved Funnsjøen» av Alfred Krogstadnes.
Jo Ørjasæter

**Jo Ørjasæter** () var ein norsk journalist, teater- og litteraturkritikar og sakprosaforfattar, fødd på Lillehammer.

Ørjasæter var utdanna filolog frå Oslo og USA, og arbeidde som kulturmedarbeidar i avisa Nationen i meir enn førti år. Samtidig skreiv han bøker om historia til Fjernsynsteatret, Det Norske Teatret og biografiar om Nils Collett Vogt og Nini Roll Anker. Boka om Anker skreiv han i lag med kona si, Tordis Ørjasæter.

Han var òg ein aktiv omsetjar og har blant mykje anna omsett bøker av Märta Tikkanen, Sara Lidman og Kerstin Ekman. Han fekk Kultur- og kyrkjedepartementets pris for omsetjing barne- og ungdomslitteratur tre gonger, for  omsetjingane av *Dei teier meg i hel* av Inger Skote i 1975, for *Mor er inga heks* av Olov Svedelid i 1982 og *Det Jamie såg* av Carolyn Coman i 1997  For den sistnemnde fekk han òg Bastianprisen.

Han var son av Tore Ørjasæter og gift med Tordis Ørjasæter. 

## Referansar
Feren

**Feren** er ein innsjø i kommunane Meråker, Stjørdal, Levanger og Verdal i Trøndelag fylke. Den største delen av innsjøen ligg i Meråker.
Bjørkvatnet i Lierne

**Bjørkvatnet** er ein innsjø som ligg på grensa mellom Noreg og Sverige. Den norske delen ligg i Lierne kommune i Trøndelag fylke.
Bangsjøan

**Bangsjøan** er tre samanhengande innsjøar i Trøndelag fylke. Den sørvestlege delen er *Ytter-Bangsjøen*, den midterste delen er *Midter-Bangsjøen* og den nordaustlege delen er *Øyster-Bangsjøen*.
Austre Sipmeksjøen

**Austre Sipmeksjøen** er eit vatn som ligg på grensa mellom Noreg og Sverige. Den norske delen av innsjøen ligg i Røyrvik kommune i Trøndelag fylke, og utgjer 1,04 km&sup2; av arealet av innsjøen.
Øvrevatnet

**Øvrevatnet** er ein innsjø som ligg i Fauske kommune i Nordland. Grunna den låge høgda, inneheld innsjøen noko sjøvatn.
Øvre Fiplingvatnet

**Øvre Fiplingvatnet** (sørsamisk *Eerhtsjaevrie*) er ein innsjø som ligg i Grane kommune, heilt sør i Nordland fylke. Øvre Fiplingvatnet ligg rett sør for Nedre Fiplingvatnet. Dei to vatna er skild frå kvarandre med eit lite eid. Innsjøen grensar i aust til Børgefjell nasjonalpark.
Ømmervatnet

**Ømmervatnet** er ein innsjø som ligg i Vefsn kommune i Nordland. Europaveg 6 passerer på austsida av vatnet, og på nordsida av vatnet går Fylkesveg 254 i Nordland over til Drevja, som bygde soknar til i skole- og kyrkjesamanheng.

Namnet kjem av fuglenamnet 'ømmer' ('immer'), *[[lom]]*. Ømmervatnet er den nest største innsjøen i Fustavassdraget etter Fustvatnet. Innløpselva Luktvasselva kjem frå Luktvatnet ved Korgfjellet, og Ømmervatnet munnar ut i Strauman som fører til Mjåvatnet. 

Fiskeslag i Ømmervatnet er røye, aure og trepigga stingsild. 

Bygdene rundt Ømmervatnet er prega av jordbruk. Det er òg eit aktivt bygdelag i bygda som held til på bygdahuset «puinn Hatten», eit fjell som i forma kan minne om ein hatt.
Åbjørvatnet

**Åbjørvatnet** (Samisk: **Diedtijenjaevrie**) er ein innsjø som ligg i Åbygda i Bindal kommune i Nordland.

### Fiskeartar:
* Laks
* Aure
* Røye (Røyr)
Vatnvatnet

**Vatnvatnet** er ein innsjø som ligg i Bodø kommune i Nordland.


Fil:vatnvatnet 2.jpg|Ytre del av Vatnvatnet sett mot sørvest, med Vatnet gard oppe til venstre i biletet
Søre Bukkevatnet

**Søre Bukkevatnet** er eit vatn som ligg i tidlegare Ballangen kommune, no Narvik i Nordland. Søre Bukkevannet er bunde saman med Nordre Bukkevatnet via ein naturleg kanal.
Vuolep Sårjåsjávrre

**Vuolep Sårjåsjávrre** er ein innsjø som ligg på grensa mellom Noreg og Sverige. Den norske delen ligg i Fauske kommune i Nordland. Innsjøen har eit samla areal på 7,17&nbsp;km&sup2;, der 2,60&nbsp;km&sup2; av dette ligg i Noreg.
Storvatnet i Ballangen

**Storvatnet** (nordsamisk *Ránujávri*) er ein innsjø som ligg i tidlegare Ballangen kommune, no Narvik i Nordland.
Stormyrbassenget

**Stormyrbassenget** (*Avan*) er ein kunstig innsjø som ligg i Hemnes kommune i Nordland like nord for Bleikvasslia. Stormyrbassenget fungerer som magasin for Nedre Røssåga kraftverk. 

*Avan* har fleire *avar* eller bukter: Vefsnaven i vest, Nordaven i nord og Fjellaven i aust, mot Fjellavlia. 

Innsjøen vert regulrt mellom 248 og 245 moh.

Det er rikt fugleliv rundt innsjøen.
Storakersvatnet

**Storakersvatnet** er ein innsjø i Rana kommune i Nordland. Akersvatnet er regulert og fungerer som magasin for Ranakraftverka.
Soløyvatnet

**Soløyvatnet** er ein innsjø som ligg i Bodø kommune i Nordland. Fiskebestanden består av aure og røye.
Solbjørnvatnet

**Solbjørnvatnet** er ein innsjø som ligg i Flakstad kommune i Nordland. Vatnet ligg på Moskenesøya.
Storvatnet i Flakstad

**Storvatnet** er eit vatn i Flakstad kommune i Lofoten. Det ligg aust i kommunen, mellom Napp og Vareid.
Stormålvatnet

**Stormålvatnet** er ein innsjø som ligg i Hemnes kommune i Nordland.
Vatnet er demd opp og regulert til Bjerka kraftverk. Reguleringshøgda er mellom 430 og 397 moh. Vatnet drenerer normalt til Bjerkaalva, men mykje av vassføringen vert no overført til Leirelva og vidare til Røssåga.
Skogvollvatnet

**Skogvollvatnet** er eit vatn som ligg i Andøy kommune i Nordland. Vatnet ligg ved Skogvoll på Andøya, og har oppgang av anadrome laksefisk (laks, sjøaure og sjørøye). Det er ein del av Skogvoll naturreservat.
Simskardvatnet

**Simskardvatnet** (sørsamisk *Sijdurrienjaevrie*) er eit vatn som ligg i Hattfjelldal kommune i Nordland. Vatnet ligg i Simskardet i Børgefjell nasjonalpark.
Siiddašjávri

**Siidda&#x0161;jávri** er ein innsjø på grensa mellom Noreg og Sverige. Den norske delen ligg i tidlegare Ballangen kommune, no Narvik kommune i Nordland. Innsjøen har eit samla areal på 71,91&nbsp;km&sup2;, der 0,96&nbsp;km&sup2; av dette ligg i  Noreg.
Rotvatnet

**Rotvatnet**, òg kalla **Nervatnet**, (lulesamisk *Ruohcajávri*) er eit vatn som ligg i Hamarøy kommune i Nordland, rundt 8 kilometer sør for Innhavet.

Vatnet er det nedste av Sagvatnan, og ligg på same høgd som Strindvatnet og Sandnesvatnet. I sør er det forbund med Strindvatnet gjennom Nerstraumen. Utløpet er til  Sagelva i nordenden, som renn ned til Hopen inst i Sagfjorden. Dei tre innsjøane er regulerte som magasin for Sagfossen kraftverk.

E6 går langs austsida av vatnet mellom Strindberg og grenda Tømmerneset.
Ranseren

**Ranseren** (sørsamisk *Bijjie Raentsere*) er eit vatn som ligg på grensa mellom Noreg og Sverige. Den norske delen ligg i Hattfjelldal kommune i Nordland.
Nordre Bjøllåvatnet

**Nordre Bjøllåvatnet** (lulesamisk *Bajep Ruovdajávrre*) er ein innsjø som ligg i Saltdal kommune i Nordland. Turistforeiningshytta Bjellåvasstua ligg ved innsjøen langs den gamle telegraflinja over Saltfjellet.
Sandnesvatnet

**Sandnesvatnet** (lulesamisk *Sáttonjárggjávri*) er ein innsjø som ligg i Hamarøy kommune i Nordland.
Niingsvatnet

**Niingsvatnet** (nordsamisk *Meahccejávri*) er eit vatn som ligg i Evenes kommune i Nordland og Tjeldsund kommune i Troms.
Nedre Fiplingvatnet

**Nedre Fiplingvatnet** (sørsamisk *Fijhpelogkoe*) er ein innsjø som ligg i Grane kommune, heilt sør i Nordland fylke. Nedre Fiplingvatnet ligg rett nord for Øvre Fiplingvatnet. Dei to vatna er skilde frå kvarandre av eit lite eid. Innsjøen grensar i aust til Børgefjell nasjonalpark.
Mjåvatnet

**Mjåvatnet** er ein innsjø som ligg i Vefsn kommune i Nordland. Europaveg 6 passerer på vestsida av vatnet gjennom den såkalla Mjåvassbygda. På austsida av Mjåvatnet ligg Mjåvassfjellet.

Mjåvatnet ligg i Fustavassdraget mellom Ømmervatnet og Fustvatnet. Dei øvrige innsjøane i vassdraget er Lille Luktvatn og Luktvatn. Innsjøen er lang og smal, og namnet kjem av at innsjøen er mjå, eller smal. I nordenden munnar elvestykket Strauman ut i Mjåvatnet. Det kjem frå Ømmervatnet. I sørenden ligg utløpselva Straumen, som munnar ut i Fustvatnet. 
Det er ingen andre større elver som renn ut i Mjåvatnet, men det er ein del bekkar. Den største av dei er Sandørbekken, som renn frå Sandørbekkhola og nedover Mjåvassfjellet mot Mjåvatnet. Dette er eit kjent landemerke i området.

Fiskeslaga i Mjåvatnet er dei same som i Fustvatnet; aure, røye og trepigga stingsild. 

Dei fleste bufaste i Mjåvatnet jobbar stort sett i Mosjøen, men det er òg landbruk i området. Sandvik Folkehøgskole ligg òg ved Mjåvatnet.
Makkvatnet

**Makkvatnet** (lulesamisk *Suoksavuomejávri*) er eit vatn som ligg i kommunane Steigen og Hamarøy i Nordland, rundt seks kilometer sør for Tømmerneset.

Av totalarealet på 3 km², ligg litt i underkant av halvparten i Steigen.

Makkvasselva (*Suoksavuomjåhka*) har utløp i nordenden via Kjerringvatnet og Rotvatnet til Sagelvvassdraget og Sagfjorden.

## Kjelder

**Delar av denne artikkelen bygger på «[[:nb:Makkvatnet|Makkvatnet]]» frå ,  den 20. august 2016.*
Stokkavatnet

**Stokkavatnet** kan visa til: 

* Stora Stokkavatnet i Stavanger
* Litla Stokkavatnet i Stavanger
* Stokkavatnet på Forus, på Forus mellom Sandnes og Stavanger.
Luktvatnet

**Luktvatnet** (sørsamisk *Loektejaevrie*) er ein innsjø som ligg nord i Vefsn kommune i Nordland. Vatnet ligg ved foten av Korgfjellet og Lukttinden. Europaveg 6 passerer på vestsida av vatnet.

Namnet kjem truleg av samisk *loekte* som tyder 'bukt'. Det er òg lansert teoriar om at namnet kan kome av at det ligg «innelukt» mellom fjella, eller at det har namn av Lukttinden, som ragar «opp i lukten» (opp i lufta) sør for Luktvatnet.

## Kjelder
Norsk kvit sau

**Norsk kvit sau** er ein norsk sauerase av crossbredtypen. Sidan 1970-åra har ulike norske og utanlandske crossbredraser blitt kryssa saman, slik at svært mykje av den norske sauen i dag er kryssingar. På bakgrunn av dette vart rasenamnet Norsk kvit sau innført i 2000/2001. Den norske kvite sauen er ein relativt ueinsarta rase, men jamt over er han meir spedlemma, rasktveksande, fruktbar og kjøtfull enn til dømes den opphavlege dalasauen.

I sauekontrollen utgjorde norsk kvit sau 69 % av søyene i 2006. Rasen er slik den mest utbreidde i Noreg. Det er Norsk Sau og Geitavlslag som driv det organiserte avlsarbeidet for norsk kvit sau. 

## Kjelder
* «Sauerasene i Norge» på nettstaden til Norsk Sau og Geit 

## Bakgrunnsstoff
* «Avlsmålet for sau» på nettstaden til Norsk Sau og Geit
Litla Stokkavatnet

**Litla Stokkavatnet** er eit innlandsvatn i Stavanger kommune i Rogaland. Litla Stokkavatnet er 0,15 km² stort. Møllebekken renn frå Litla Stokkavatnet, og er det største tilløpet til Stora Stokkavatnet. 
Rundt vatnet går det ein tursti. 

## Bakgrunnsstoff
* Stokkavannene på http://www.stokka-historielag.no